Tecrîdo ke Rayberê Şarê Kurdî Abdullah Ocalanî ser o esto, merkezanê cîya-cîyayan yê Ewropa de yeno protesto kerdene. Na çarçewa de roja şeme bajarê Draguîgnanî de çalakîyêk ameye organîze kerdene.
Kurdîstanîyan rayîrraşîyayîşêk organîz kerd û posterê Ocalanî kirişti. Qiseykerdişê ke çalakîye de ameyî kerdene de ame vatene ke do çalakîyê ke seba azadîya Ocalanî yenî viraştene, dewam bikerî.
Çalakîya ke hetê Merkezê Komelê Demokratîke yê Kurdan û Ciwanên Azad ra ameye organîze kerdene, bi silogananê ‘Bicuye Rayber Apo’ qedîyaye.
